Kobul-Vashington aloqalari yanada taranglashgan
Bir necha oydirki, AQSh Tolibon bilan muloqotda. Uchrashuvlardan mamnun. Lekin nima haqda gap ketmoqda? Kobul rasmiylariga bu qorong'i. Bugungi taranglik shu bilan bog'liq.
Muhib AQSh maxsus vakili Zalmay Halilzodning Tolibon bilan muzokaralarini tanqid qilgan. “Halilzod Afg’onistonda vaqtinchalik hukumat tuzib o’zi siyosiy qudratni egallamoqchi”,- degan maslahatchi. Muhib afg’on hukumati muzokaralarda qolayotgani, Halilzod hukumatga bu haqda hech nima demayotganini aytgan. AQSh Davlat departaminti Muhibning bayonotlaridan norozi. “Halilzodga hujum, AQSh tashqi ishlar vazirligiga hujum”,- deyiladi Qo’shma Shtatlarning Kobuldagi elchixonasi bayonotida. AQShda safarda bo’lgan Davlat departamintiga chaqirilgan. Unga aytgan so’zlarini rad etishi lozimligi uqtirilgan. Kobul ushbu rasmiysining so’zlari haqida og’iz ochmayapti. Lekin Bosh vazir Abdulla Abdulla tashqi siyosat haqida gapirilayotganda milliy manfaat inobatga olinishi zarur deb hisoblaydi. Abdulla nazarida Muhibning so’zlari uning shaxsiy fikri. “AQSh va afg’on hukumati o’rtasida ishon bor”, - deydi Abdulla. Prezident G’ani ham AQShning Afg’oniston bilan hamkorligi va do’stligiga shubha qilmaslik kerak, deydi. Afg’oniston tinchlik oliy kengashi esa bunday tushunmovchiliklar tinchlik muzokarlariga salbiy tas’ir qilmaydi, deya xulosa qilmoqda. Bir necha oydirki, Halilzod Tolibon vakillari bilan muloqotda. Uchrashuvlardan mamnun. Lekin nima haqda gap ketmoqda? Kobul rasmiylariga bu qorong'i. Bugungi taranglik shu bilan bog'liq. Afg'onistondagi jamoatchi muxbir. Olti millionga yaqin o'zbek yashaydigan mamlakatdagi siyosiy, iqtisodiy va ijtimoiy masalalarni yoritadi.